*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr.            . §)

**Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā**

*Izdoti saskaņā ar Muitas likuma  
6.panta 19.punktu*

1. Noteikumi nosaka kārtību, kādā Latvijas Republikā uz autoceļa izveidotajā robežšķērsošanas vietā (turpmāk – autoceļa robežšķērsošanas vieta) aizpilda un iesniedz akcīzes preču pārvietošanas paziņojumu (turpmāk – paziņojums) (Pielikums) par:

1.1. atsevišķām akcīzes precēm, kuras fiziskā persona pārvieto personīgajā bagāžā, kas par tādu uzskatāma Padomes 2009.gada 16.novembra Regulas (EK) Nr. [1186/2009](http://eur-lex.europa.eu/eli/reg/2009/1186/oj/?locale=LV), ar kuru izveido Kopienas sistēmu atbrīvojumiem no muitas nodokļiem, 41. panta izpratnē, un kuras ir atbrīvotas no pievienotās vērtības nodokļa saskaņā ar Pievienotās vērtības nodokļa likuma 53.panta piecpadsmito daļu un atbrīvotas no akcīzes nodokļa saskaņā ar likuma “Par akcīzes nodokli” 21.panta ceturto daļu;

1.2. komerciālajā mehāniskajā transportlīdzeklī esošo degvielu, kas nepieciešama transportlīdzekļa darbības nodrošināšanai un kas ir atbrīvota no pievienotās vērtības nodokļa saskaņā ar Pievienotās vērtības nodokļa likuma 53.panta trešo daļu un atbrīvota no akcīzes nodokļa saskaņā ar likuma “Par akcīzes nodokli” 18.panta devīto daļu.2

2. Fiziska persona (turpmāk – persona), kura ieceļo Latvijas Republikā, autoceļa robežšķērsošanas vietā aizpilda paziņojuma šādas sadaļas:

2.1. A sadaļu aizpilda visas personas, kuras ieceļo Latvijas Republikā;

2.2. B sadaļu aizpilda personas, kuras ieceļo Latvijas Republikā, vadot privāto mehānisko transportlīdzekli;

2.3. C sadaļu aizpilda personas, kuras ieceļo Latvijas Republikā, vadot komerciālo mehānisko transportlīdzekli.

3. Šo noteikumu izpratnē atsevišķas akcīzes preces ir:

3.1. alkoholiskie dzērieni;

3.2. tabakas izstrādājumi;

3.3. degviela.

4. Persona, kura, vadot privāto mehānisko transportlīdzekli, izceļo no Latvijas Republikas, par transportlīdzekļa standarttvertnē esošo degvielu aizpilda paziņojuma A un B sadaļu, ja attiecīgā persona nākamajās septiņās dienās plāno atkārtoti ieceļot Latvijas Republikā ar to pašu transportlīdzekli un vēlas šā transportlīdzekļa standarttvertnē esošajai degvielai piemērot atbrīvojumu no muitas maksājumiem.

5. Aizpildītu paziņojumu persona iesniedz Valsts ieņēmumu dienesta muitas amatpersonai vai, ja autoceļa robežšķērsošanas vietā muitas kontrole nav paredzēta, – Valsts robežsardzes amatpersonai.

10

Ministru prezidents A.K.Kariņš

Finanšu ministrs J.Reirs